CELEX: 62014TN0313
Language: sl
Date: 2014-05-05 00:00:00
Title: Zadeva T-313/14: Tožba, vložena 5. maja 2014 – Christian Dior Couture proti UUNT (Ponazoritev ponavljajočega se motiva z reliefnim učinkom)

14.7.2014   
            
            
               SL
            
            
               Uradni list Evropske unije
            
            
               C 223/60
            
         Tožba, vložena 5. maja 2014 – Christian Dior Couture proti UUNT (Ponazoritev ponavljajočega se motiva z reliefnim učinkom)
   (Zadeva T-313/14)
   2014/C 223/62
   Jezik postopka: francoščina
   
      Stranki
   
   
      Tožeča stranka: Christian Dior couture SA (Pariz, Francija) (zastopnik: M. Sabatier, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               odločbo četrtega odbora za pritožbe Urada za usklajevanje na notranjem trgu z dne 4. marca 2014 v zadevi R 459/2013 4 razveljavi v delu, v katerem je ta zavrnil pritožbo zoper odločbo preizkuševalca, ki je zavrnil varstvo iz sistema blagovne znamke Skupnosti glede mednarodne registracije, ki pokriva Evropsko unijo, figurativne znamke št. 1 1 00  187 za razporeditev nekaterih proizvodov v razrede 9, 14, 18 in 25;
            
         
               —
            
            
               dovoli registracijo figurativne znamke št. 1 1 00  187 za razporeditev vseh proizvodov v razrede 9, 14, 18 in 25, podredno pa za proizvode, katerih uporaba je izrecno dokazana;
            
         
               —
            
            
               UUNT na podlagi člena 87 Poslovnika Splošnega sodišča naloži plačilo stroškov tožeče stranke, ki so ji nastali v postopku pred UUNT in v tem tožbenem postopku.
            
         
      Tožbeni razlogi in bistvene trditve
   
   
      Zadevna znamka Skupnosti: mednarodna registracija, ki pokriva Evropsko unijo, figurativne znamke, ki ponazarja ponavljajoči se motiv z reliefnim učinkom, za proizvode iz razredov 9, 14, 18 in 25
   
      Odločba preizkuševalca: delna zavrnitev prijave
   
      Odločba odbora za pritožbe: zavrnitev pritožbe
   
      Navajani tožbeni razlogi: kršitev člena 7(1)(b) in (3) Uredbe št. 207/2009